Diari Oficial de la Generalitat Valenciana


Sumari del DOGV 6452, del 03-02-2011 (2011/159)

Notificació de la sentència dictada en el judici ordinari número 1202/2009.
---------------------------------------------------------------------------

### Dades del document

Número de DOGV
:   6452

Data del DOGV
:   03-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/159


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el judici ordinari número 1202/2009. [2011/159]  
Procediment ordinari 001202/2009  
De: Caixa d'Estalvis de València, Castelló i Alacant, Bancaixa.  
Procuradora: Eva M.ª Pesudo Arenós.  
Contra: Doro Pascu.  
Procurador/a: -  
En aquest procediment ordinari seguit a instàncies de Caixa d'Estalvis de València, Castelló i Alacant, Bancaixa, contra Doru Pascu, s'ha dictat la sentència que té la dispositiva que, literalment, és com segueix:  
«Jutjat de Primera Instància número 6 de Castelló de la Plana  
Procediment: Assumpte civil 001202/2009.  
Sentència 45/2010  
Castelló de la Plana, 4 de març de 2010  
Gonzalo Sancho Cerdá, magistrat jutge del Jutjat de Primera Instància número 6 dels d'aquesta ciutat i partit, he vist les actuacions de judici ordinari seguides en aquest Jutjat i registrades amb el número 1202/2009, a instàncies de Caixa d'Estalvis de València, Castelló i Alacant (Bancaixa), representada per la procuradora senyora Eva María Pesudo Arenós i defensada per la lletrada Ana Roca Genovés, contra Doru Pascu, declarat en rebel·lia en aquest procediment, sobre reclamació d'una quantitat, i atesos els següents,  
Antecedents de fet  
Primer. La procuradora la senyora Sesudo Arenós, en la representació indicada, amb data de 7 de maig de 2009, va presentar una demanda de judici ordinari en què al·legava els fets i fonaments de dret que estimava aplicables i acabava sol·licitant que es dictara sentència per la qual es condemne el demandat a pagar al seu principal la suma de dèneu mil cent seixanta-set euros i vint-i-set cèntims (19.167,24 €), en concepte de principal, més els interessos legals d'aquesta quantitat des de la interpel·lació judicial fins a fer-ne el pagament complet, amb la imposició de costes a la part demandada.  
Segon. Una vegada admesa a tràmit la demanda, aquesta va ser traslladada al demandat, perquè en el termini de 20 dies compareguera en les actuacions i contestara a la demanda. Quan va transcórrer aquest termini, van ser declarats en situació de rebel·lia processal.  
Tercer. Convocades les parts a audiència prèvia, aquesta es va celebrar el dia indicat, amb l'assistència de la procuradora i lletrada de l'actora, sense que hi assistira la demandada.  
Concedida la paraula a l'actora, aquesta es va ratificar en l'escrit de demanda.  
Obert el període de prova, la part actora va proposar la documental que consta en les actuacions. Formulades les conclusions per la part actora, les actuacions van restar pendents de sentència.  
Aquest judici, de conformitat amb el que disposa l'article 147.1 de la Llei d'Enjudiciament Civil, ha sigut enregistrat amb suport apte per a la gravació i reproducció del so i de la imatge. La secretària judicial en dóna fe.  
Quart. Aquesta sentència ha sigut redactada com a projecte de resolució per la jutgessa en pràctiques Rosa María Usó Vicent, sent-ne subscrita i firmada íntegrament pel seu titular, en virtut del que estableix l'article 307 de la Llei Orgànica del Poder Judicial i del Reglament 2/2000, de 25 d'octubre.  
Cinqué. En aquest plet s'han complit les prescripcions legals.  
Fonaments de dret  
Primer. El lletrat de la part demandant al·lega, en essència, que el demandat va subscriure amb Bancaixa, el dia 23 de juliol de 2003, una pòlissa de préstec personal, ressenyada amb el número 439-5220090467, per un import de 21.000 euros, i va pactar que la quantitat prestada la tornaria el prestatari dins del termini màxim indicat de sis anys, mitjançant el pagament inicial de quotes mensuals periòdiques de 380,62 euros cada una, i que el venciment de la primera seria el dia 23 de agost de 2007. Com a garantia es va establir que la falta de pagament facultaria la part creditora a considerar vençut la totalitat del deute i a exigir el pagament immediat d'aquest, així com a carregar a compte del prestatari totes les despeses que ocasione l'incompliment de les obligacions.  
El demandat va deixar de pagar les quotes al setembre de 2008, i Bancaixa va procedir a tancar el compte en data 3 d'abril de 2009. Per a reclamar la quantitat objecte de 19.167,24 euros exercita l'acció de compliment de contracte.  
Segon. El demandat no va comparéixer ni va contestar a la demanda, per la qual cosa va ser declarat en rebel·lia, i caldrà entendre que, segons l'article 496.2 de la Llei d'Enjudiciament Civil 1/2000, de 7 de gener, i jurisprudència reiterada, de la qual són exponent les sentències del Tribunal Suprem de 25 de juny de 1960, 17 de gener de 1964, 16 de juny de 1978, 29 de març de 1980 i 3 d'abril de 1987, entre altres, la declaració de rebel·lia del demandat no equival al reconeixement de les pretensions de l'actor, ni tan sols al reconeixement tàcit o presumpte dels fets de la demanda.  
Tercer. Perquè prospere la reclamació de compliment de les obligacions recíproques prevista en l'article 1124 del Codi Civil, cal que hi concórreguen els requisits següents: a) l'existència del vincle contractual entre les parts, b) reciprocitat de les prestacions, c) compliment de les obligacions per part de qui reclama, i d) la no-atenció de les seues obligacions per la part demandada.  
Tots aquests aspectes han restat demostrats en actuacions mitjançant la prova documental, que consisteix en la pòlissa del préstec personal i l'extracte de moviments del compte associat al préstec en què s'evidencia l'existència d'un préstec per un costat, i la falta de pagament de les obligacions, per un altre. D'aquest document es deriva que el hui demandat va pagar periòdicament la quota del préstec fins a setembre de 2008, data en què va deixar de pagar les quotes. El pagament és un fet extintiu la prova del qual correspon al demandat, sense que en aquest procediment s'haja al·legat aquest o qualsevol altre fet impeditiu o extintiu de l'obligació. Com a conseqüència de tot això, i atés, a més a més, que el demandat, coneixent-ne l'existència del procediment, no ha comparegut ni ha aportat alguna prova que desvirtue la presentada per l'actor.  
Així és procedent dictar sentència estimatòria que condemne el demandat a pagar la quantitat que es reclama.  
Quart. Quant als interessos, havent-se pactat la capitalització dels vençuts en el moment del tancament, de conformitat amb els articles 316 i 317 del Codi de Comerç, el demandat haurà de pagar l'interès de mora pactat (interès nominal més 5 punts) des del dia 3 d'abril de 2009 fins al pagament complet.  
Cinqué. De conformitat amb l'article 394 de la Llei d'Enjudiciament Civil, havent-se estimat la demanda, pertoca condemnar a costes el demandat.  
Vistos els preceptes legals esmentats i tots altres que hi són aplicables de manera general i pertinent.  
Dispositiva  
Estime la demanda interposada per Caixa d'Estalvis de València, Castelló i Alacant (Bancaixa), representada per la procuradora senyora Eva María Pesudo Arenós i defensada per la lletrada Ana Roca Genovés, contra Doru Pascu, declarat en rebel·lia en aquest procediment, i condemne el demandat a pagar a l'actora la suma de dèneu mil cent seixanta-set euros i vint-i-quatre cèntims (19.167,24 euros) més els interessos de mora convinguts des de la data de 3 d'abril de 2009 fins a fer-ne el pagament complet.  
Notifiqueu aquesta sentència a les parts, i feu-los saber que s'hi pot interposar un recurs d'apel·lació davant de l'Audiència Provincial de Castelló, que, si pertoca, caldrà preparar davant d'aquest Jutjat, dins del termini de cinc dies des que es notifique la sentència.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
Expediu una testimoniança d'aquesta resolució romandrà unida a les actuacions, i incorporeu l'original al llibre corresponent de sentències.  
Aquesta és la meua sentència, que pronuncie, mane i firme».  
I atés que el demandat esmentat, Doru Pascu, es troba en parador desconegut, expedisc aquest edicte a fi que li valga de notificació de forma deguda.  
Castelló de la Plana, 21 d'octubre de 2010.- La secretària judicial: Mercedes Corresa Martínez.